**Να σχολιάσετε το ακόλουθο απόσπασμα**:

« Ό,τι δέχτηκα μέχρι πρότινος ως αληθέστατο, το παρέλαβα από τις αισθήσεις ή δια των αισθήσεων. Όμως τούτες τις συνέλαβα ενίοτε να σφάλλουν, και είναι συνετό να μην εμπιστευόμαστε ποτέ εντελώς όσους μας απάτησαν έστω και μία φορά.

Αλλά παρότι ίσως οι αισθήσεις μας ξεγελούν ενίοτε σχετικά με ορισμένα μικροσκοπικά και απομακρυσμένα πράγματα, υπάρχουν πολλά άλλα περί των οποίων είναι εντελώς αδύνατο να αμφιβάλλουμε, παρότι αντλούνται από αυτές. Για παράδειγμα, ότι είμαι τώρα εδώ, ότι κάθομαι κοντά στη φωτιά, ότι είμαι ντυμένος […] κ.τ.ό. Πώς θα μπορούσα άραγε να αρνηθώ ότι τούτα τα χέρια, και όλο τούτο το σώμα, είναι δικά μου; Εκτός ίσως αν συγκρίνω τον εαυτό μου με εκείνους τους μανιακούς των οποίων το μυαλό είναι θολωμένο […] ώστε διατείνονται επίμονα ότι είναι βασιλείς ενώ είναι πάμφτωχοι, ότι φορούν πορφύρα ενώ είναι ολόγυμνοι […]. Αλλά εκείνοι είναι άφρονες, και δεν θα φαινόμουν λιγότερο παράφρων αν ακολουθούσα το παράδειγμά τους.»

Ντεκάρτ, *Στοχασμοί*, Πρώτος Στοχασμός, σελ. 60-1, Εκκρεμές

**Γενικό πλάνο του σχολιασμού:**

**Εισαγωγή**

Α)Ποιο ακριβώς είναι το θέμα του κειμένου.

Β) Ποια είναι η προβληματική του κειμένου.

Γ) Ποια είναι η θέση του συγγραφέα.

Δ) Ποιο είναι το γενικό πλάνο του κειμένου, δλδ. πως διαρθρώνεται η επιχειρηματολογία του.

**Κυρίως θέμα**

Α)Αναλυτική εξήγηση, κάθε μέρους του κειμένου, ανάλογα με τα μέρη που έχετε εντοπίσει.

Β)Κριτική συζήτηση: εδώ μπορείτε να συζητήσετε τη συνάφεια της προβληματικής του συγκεκριμένου κειμένου, με άλλα φιλοσοφικά κείμενα ή συγγραφείς με τους οποίους έρχεται σε διάλογο (Προαιρετικά).

**Επίλογος**

Συνοψίζετε τις ιδέες που αναπτύξατε στο γραπτό σας και τονίζετε το φιλοσοφικό ενδιαφέρον που παρουσιάζει το συγκεκριμένο κείμενο.